jkorsvik/nowiki_second_scrape_merged huggingface dataset:
James Milner

James Philip Milner (født 4. januar 1986) er en engelsk fotballspiller som spiller for Liverpool FC.Han har tidligere spilt for Leeds United, Newcastle United, Aston Villa og Manchester City, i tillegg til utlån hos Swindon Town og Aston Villa. James Milner signerte gratis for Liverpool i 2015.


== Landslaget ==
For England har han spilt siden 2009, og han har også 46 kamper og 9 mål for England U21 som han spilte for fra 2004-2009.
Han ble tatt ut i Englands EM-tropp til EM i Frankrike 2016.


== Meritter ==
Manchester CityPremier League (2) 2011/2012, 2013/2014,
FA-cupen (1): 2012
Den engelske ligacupen (1): 2013/2014Liverpool FCUEFA Super Cup (1): 2019
Champions League (1): 2018/2019
VM i fotball for klubblag  (1): 2019
Premier League (1): 2019/2020
Den engelske ligacupen (1): 2021/2022
FA-cupen (1): 2021/2022


== Referanser ==


== Eksterne lenker ==
(de) James Milner – Munzinger Sportsarchiv 
(en) James Milner – FIFA 
(en) James Milner – UEFA 
(fr) James Milner – LÉquipe 
(en) James Milner – Transfermarkt 
(en) James Milner – national-football-teams.com 
(en) James Milner – Soccerbase.com 
(en) James Milner – FootballDatabase.eu 
(en) James Milner – Soccerway 
(en) James Milner – EU-Football.info 
(en) James Milner – på LFChistory.net
(en) James Milner profil Arkivert 30. mai 2012 hos Wayback Machine. på TheFA.com
(no) Profil på AltOmFotball.no
(en) Profil på WorldFootball.net
(en) Profil på Football-Lineups.com
(en) Profil på FootballDatabase.com
Northern Premier League First Division

Northern Premier League First Division, også kjent som Unibond First Division er en liga som dekker Nord-England. Ligaen er nivå 4 (eller level 7) i National League System, eller nivå 2 i Northern Premier League bak Northern Premier League Premier Division.
Vinnerlaget sammen med vinnerne av playoffen mellom lagene fra andre til femteplass, får rykke opp til nivå 3 som vanligvis er Northern Premier League Premier Division. De to nederste lagene rykker ned til en av de mange avdelingene på nivå 5.
Northern Premier League First Division ble opprettet i 1988.


== Vinnere ==
1988 – Fleetwood Town
1989 – Colne Dynamoes
1990 – Leek Town
1991 – Whitley Bay
1992 – Colwyn Bay
1993 – Bridlington Town
1994 – Guiseley
1995 – Blyth Spartans
1996 – Lancaster City
1997 – Radcliffe Borough
1998 – Whitby Town
1999 – Droylsden
2000 – Accrington Stanley
2001 – Bradford Park Avenue
2002 – Harrogate Town
2003 – Alfreton Town
2004 – Hyde United
2005 – North Ferriby United
2006 – Mossley AFC
Shiraz

Shiraz (persisk شیراز) er en by i det sørvestlige Iran (Persia).
Byen ligger 1486 meter over havet i Zagros-fjellene og er hovedstad i provinsen Fars. Byen har en befolkning på 1 255 955 (2005).
Shiraz er en antikk by og har gjennom historien vært hovedstad i Iran ved flere anledninger. 
Sist gang var den hovedstad gjennom Zand-dynastiet fra 1750 til 1781, og hovedstad i sør-Iran fra 1781 til 1794, også i løpet av Saffavid-perioden. 
Den er kjent som poesi- og rosebyen. Den har et moderat klima og har vært et regionalt handelssenter i mer enn tusen år.
Baha'i-troens historie går tilbake til Shiraz i 1844, hvor Báb, grunnleggeren til Babi-bevegelsen traff Mulla Husein under Quránporten "Darvazeh Qurán" Qur’ān Gate (Persisk: دروازه قرآن, Darvāzeh Ghor'ān) i Shiraz.


== Eksterne lenker ==
Offisielt nettsted 
(en) Shiraz – kategori av bilder, video eller lyd på Commons 
(en) شیراز – galleri av bilder, video eller lyd på Commons
Georg Prahl Harbitz

Georg Prahl Harbitz (født 26. juni 1802 i Haus prestegjeld, Osterøy, død 22. november 1889 på Abbediengen, Vestre Aker) var en norsk geistlig og politiker. Han var stortingsrepresentant 1836–1869 og stortingspresident 1848–1869. Han var den første ordføreren i Askvoll kommune, fra 1837 til 1839.


== Biografi ==
Hans far, gjestgiver Nils Harbitz, var trolig tysk eller hollandsk og døde i 1808. Enken Elisabet Christine Ibsen som skal ha danske aner, ble sittende i svært trange kår. Sognepresten i Haus, Johan Kiøbke Meyer, tok seg først av ham, siden kom han til familien Prahl i Bergen. De satte ham inn på realskolen for at han skulle bli handelsmann. Vicekonrektor Johan Winding mente han heller burde studere, og leste med ham privat slik at han kom inn på latinskolen. I 1821 ble han student med haud, tok anneneksamen 1824 med laud, 1825 embedseksamen med haud, men laud ved praktiske prøver.
I tiden 1820–1830 var det mangel på prester. Selv med annen karakter hadde Harbitz valg mellom flere kall, og valget falt på Askvoll.
I 1839 døde hans hustru Mariken Hof, og siden forble han enkemann. Etter sin kones død ble han forflyttet til Slidre i Valdres. I 1847 søker han seg til garnisonprestembedet i Kristiania, men valgte snart å dra tilbake til Slidre, da hans stortingsvirksomhet skapte misstemning i denne tildels strengt konservative menighet. Inntektene i den nyopprettede Vestre Slidre menighet var små og uteble ofte. I 1852 ble han utnevnt sogneprest til Nøtterøy, et kall han hadde i 27 år. Han fikk innvilget avskjed i desember 1878, men bestyrte kallet frem til april 1879. Han flyttet så til sin sønn Fredrik Gottfried Christian Bohr Harbitz på Abbediengen i Veste Aker.
Ved markering av hans 50 års karriere som prest 31. mai 1876, hedret Nøtterøy og Tjøme ham ved å opprette legater som bar hans navn. President Harbitz' gate på Frogner i Oslo er oppkalt etter Georg Prahl Harbitz.
Han var innehaver av Storkors av St. Olavs orden og den svenske Nordstjerneordenen.


== Prestegjerning ==
1826–1839 Sogneprest til Askvoll, Sognefjord
1839–1847 Sogneprest til Slidre, Valdres
1847– Garnisonsprest i Kristiania
–1852 Sogneprest til Vestre Slidre, Valdres
1852–1878 Sogneprest til Nøtterøy


== Stortingsaktivitet ==
1836: 2. representant fra Nordre Bergenhus Amt.
1839: 2. representant fra Nordre Bergenhus Amt.
1842: 4. representant fra Christians Amt.
1845: 2. representant fra Christians Amt.
1848: 2. representant fra Christians Amt.
1851: 1. representant fra Christians Amt.
1854: 1. representant fra Jarlsberg og Larviks amt.
1857: 1. representant fra Jarlsberg og Laurvigs Amt.
1859–1860: 1. representant fra Jarlsberg og Laurvigs Amt.
1862–1863: 2. representant fra Jarlsberg og Laurvigs Amt.
1865–1866: 1. representant fra Jarlsberg og Larviks amt.
1868–1869: 2. representant fra Jarlsberg og Laurvigs Amt.


== Referanser ==


== Kilder ==
Lorens Berg: Nøtterø – en bygdebok (1922)
Norsk samfunnsvitenskapelig datatjeneste: cv


== Eksterne lenker ==
(en) Georg Prahl Harbitz – kategori av bilder, video eller lyd på Commons 
(no) Georg Prahl Harbitz hos Norsk senter for forskningsdata 
Stattholderstriden
arkivverket.no Harbitz' privatarkiv
Ali av Hijaz

Ali bin Hussein (født 1879, død 1935) var konge av Hijaz og Sharif av Mekka fra oktober 1924 til desember 1925. Han var den eldste sønnen til Hussein bin Ali, Sharif av Mekka, den første kongen av Hijaz.
Astrid Folstad

Astrid Folstad Risan (født 31. mai 1932, død 21. januar 2009) var en norsk skuespiller. 
Hun debuterte på Nationaltheatret i 1955, og spilte 90 roller der fram til 2003. Hun var gift med skuespiller Knut Risan (1930–2011).


== Filmografi (utvalg) ==
2002: Lekestue – fru Kristiansen
1996: Gåten Knut Hamsun – den eldre Marie Hamsun
1995: Kristin Lavransdatter – Groa Guttormsdatter
1991: Fedrelandet – Esther Gabrielsen
1976: Oss – moren
1976: Kjære Maren – en kone
1976: Vårnatt – Kristine
1975: Skraphandlerne – Britt Hagen
1974: Crash – moren til Jan


== Referanser ==


== Eksterne lenker ==
(en) Astrid Folstad på Internet Movie Database 
(sv) Astrid Folstad i Svensk Filmdatabas 
(en) Astrid Folstad hos The Movie Database 
(en) Astrid Folstad hos Behind The Voice Actors
Styggedalsbreen

Styggedalsbreen er en isbre i Hurrungane i Jotunheimen. Breen ligger øst for Skagastølstindane i Luster kommune i Vestland fylke.
Gjertvassbreen

Gjertvassbreen (også skrevet Jervvassbreen) er en isbre i Hurrungane i Jotunheimen. Den ligger nord for Styggedalstindane og Gjertvasstind.
Store Austanbottstind

Store Austanbottstind er et fjell i  Luster og Årdal kommune i Sogn og Fjordane. Det har en høyde på 2 203 meter over havet og er den høyeste toppen vest i Hurrungane i Jotunheimen. Toppen ligger på en fjellrygg med Søre Austanbottstind i sør og Vestre Austanbottstind i vest.
Bestigning av toppen via normal vei gir lett klatring, men innebærer passering av utsatt snøfelt og krever normalt klatreerfaring.


== Referanser ==


== Eksterne lenker ==
Detaljert beskrivelse av Store Austanbottstind på peakbook.org
Dyvekes vei (Oslo)

Dyvekes vei (2) er en vei i Gamlebyen i bydel Gamle Oslo. Den vest-østgående veistumpen går fra St. Halvards gate over jernbanen via Dyvekes bru og fortsetter som  Konows gate fra og med området ved trafikkmaskina i Lodalen. Dyvekes vei er formelt en lokalvei, men har ingen lokale kvaliteter. Den er fullt og helt en gjennomfartsåre uten innkjøring fra lokalveiene omkring. I motsetning til de øvrige veifarene i området, er Dyvekes vei av nyere dato. Motorveistumpen er oppkalt etter Christian IIs elskerinne, Dyveke Sigbrittsdatter, som forøvrig aldri har bodd i området.


== Historikk ==
Dyveks vei, som ble påbegynt og navnsatt i 1914, var først framført til smeltepunktet med Konows gate mot slutten av 1930-tallet. Veien var fra første dag tenkt og anlagt som del av et lenger motorveistrekk fra det sentrale Oslo og østover. I vestenden av Dyvekes vei kom den første broen over jernbanen i 1939. I samme slengen ble Bispegata, som opprinnelig hadde utløp i Oslo torg sørøst for Oslo Bispeborg (fra 1736 Oslo ladegård), utvidet østover torget og middelalderens domkirkegård. I 1960-årene ble det anlagt en ny bro parallelt med den gamle. Det ble konstruert et betonglokk i samband med ytterligere utviding av motorveianlegget for vern av de fredede ruinene av middelalderdomen, St. Hallvardskatedralen øst for middelaldertorget. Minneparken («Ruinparken») strakte seg opprinnelig lenger sørover. Over Bispegata/Dyvekes bru ble det lagt seks felt, mens Dyvekes vei ble firefelts. Dette var i nyere tid en sentral gjennomfartsåre fram til Vålereng- og Ekebergtunnelene inkl. Lodalsbruene kom like før siste årtusenskifte. 


== Nåtid og framtid ==
I senere tid har Dyvekes vei vært redusert til tofelts vei. Planen var at veien skulle bli lokalvei med bom for gjennomslipp av lokal busstrafikk og at nye boområder langs veien skulle få utkjøring til Dyvekes vei, men slik ble det ikke. Veien er fremdeles kun en gjennomfartsåre, og trafikken inn i Middelalderbyen er økende. I 2006 ble veien utvidet med et kollektivfelt i vestgående retning som framkommelighetstiltak for kollektivtrafikken.
I forbindelse med kommunedelplan for åpning av Alnaelva, har Oslo elveforum uttalt følgende vedrørende Dyvekes vei: «... vi mener at mulighetene til å legge Dyvekes vei under jorden, eller omgjøre den til kollektivtrasé/miljøgate, avgjort er ting som bør utredes ...» 


== Referanser ==


== Litteratur ==
Debatt i Aftenposten 2005 vedrørende Oslo torg og fjerning av betonglokk
Oslo byleksikon
Fenchurch Street stasjon

Fenchurch Street er en jernbanestasjon i det sentrale London, nær Tower of London. Stasjonen betjener bydelen Fenchurch. Den er en av Londons minste sentrale stasjoner, og er utgangsstasjon for ei linje som trafikkeres av c2c til Øst-London og sørlige Essex. Stasjonen er den eneste i sentrale London som ikke har en undergrunnsstasjon med samme navn, og som heller ikke har direkte forbindelse med undergrunnen. Nærmeste undergrunnsstasjoner er Tower Hill og Aldgate.
Fenchurch Street ble bygd av London and Blackwall Railway i 1841 som den første i City of London. Stasjonen fikk takoverbygg og sin hovedfasade i 1854, og i 1858 ble den endestasjon også for London Tilbury & Southend Railway. Fenchurch Street var tidligere en av de få britiske stasjoner administrert av Network Rail, men er i dag administrert av c2c.


== Referanser ==


== Eksterne lenker ==
Offisielt nettsted 
(en) Fenchurch Street railway station – kategori av bilder, video eller lyd på Commons 
Stasjonsinformasjon om Fenchurch Street jernbanestasjon fra Network Rail
Togtider og stasjonsinformasjon for Fenchurch Street jernbanestasjon fra National Rail
Dopplerradar

Dopplerradar er en type radar som bruker dopplereffekten for å måle hastighet og retning på et objekt. Ved å sende ut en radarpuls  kan en ved å se på frekvens­forskyvningen i det reflekterte signal avgjøre om objektet beveger seg mot eller fra radaren, og med hvilken hastighet det beveger seg. 
Doppler­radaren kan måle svært nøyaktige hastigheter dersom den har et begrenset hastighets­område å måle innenfor. Ved å bruke multispektrale radarer kan en måle over større hastighets­områder. Det er også mulig å måle avstand til posisjoner for deretter å kalibrere et måleområde. Luftvernradarer har for eksempel en lav nøyaktighet (pluss/minus 10 knop) men stort måleomfang, mens vær­radarer og politi­radarer har større nøyaktighet og mindre måleomfang. Måle­nøyaktigheten må veies opp mot måle­omfang og avstanden mellom radaren og objektet som observeres. Dermed kan det være vanskelig å sammenligne en type radar med en annen.


== Politiradar som eksempel ==
For å måle hastighet rettes en radarstråle mot et bevegelig objekt – for eksempel en bil, ettersom en slik radar ofte brukes av politiet for å dokumentere ulovlige hastigheter – når det beveger seg i radarkildens målområde. Hver bølge beveger seg en litt kortere distanse enn den foregående før den treffer bilen og reflekteres til et punkt nær kilden. Avstanden mellom hver mottatte bølge er derfor litt mindre og bølge­lengden minsker. Tilsvarende øker den reflekterte bølge­lengden hvis objektet fjerner seg. Dette dopplerskiftet bruker man til å beregne bilens hastighet.


== Se også ==
Radar
Dopplereffekten
Billingsgate Market

Billingsgate Market er Londons største marked for omsetning av fisk, med tradisjoner tilbake til det 11. århundre. I løpet av 1500- og 1600-tallet ble Billingsgate Wharf like ved London Bridge Londons fiskemarked, formelt etablert ved lov i 1699. 
I 1849 flytta omsetningen fra bryggene og gata til en egen hall. Denne ble revet i 1873 og erstatta av dagens (Old) Billingsgate Market. Hallen er tegna i nyrenessansestil av Horace Jones, og brukes i dag til konserter og andre kulturarrangementer.
I 1982 ble fiskemarkedet flytta til nye lokaler ved Canary Wharf lenger ned langs Themsen.


== Eksterne lenker ==
City of London om Billingsgate Market
Levendefødende tannkarper

Levendefødende tannkarper er en gruppe tannkarper. 
Det er fisk som lever i fersk- og brakkvann.
Guppy, molly, platy og sverddrager tilhører denne gruppen.
Tross navnet inneholder gruppen både ovovivipare og eggleggende arter i tillegg til vivipare arter. Alle de afrikanske artene er eggleggere. Med unntak av Fluviphylax er alle de amerikanske artene ovovivipare.


== Se også ==
Killifisk, eggleggende tannkarper


== Eksterne lenker ==
(en) levendefødende tannkarper – oversikt og omtale av artene i WORMS-databasen 
(en) levendefødende tannkarper i Encyclopedia of Life 
(en) levendefødende tannkarper i Global Biodiversity Information Facility 
(no) levendefødende tannkarper hos Artsdatabanken 
(sv) levendefødende tannkarper hos Dyntaxa 
(en) levendefødende tannkarper hos Fauna Europaea 
(en) levendefødende tannkarper hos Fossilworks 
(en) levendefødende tannkarper hos ITIS 
(en) levendefødende tannkarper hos NCBI 
(en) Kategori:Poeciliidae – bilder, video eller lyd på Wikimedia Commons 
Poeciliidae – detaljert informasjon på Wikispecies
Billingsgate

Billingsgate er en valgkrets (ward) i City of London, mellom Tower of London og London Bridge. Området omfatter de gamle London-dokkene, særlig Billingsgate Wharf og gatene umiddelbart nord for disse. Denne lille valgkretsen er beliggende på nordbredden av elven Themsen mellom broene London Bridge og Tower Bridge. 
Den moderne valgkretsen strekker seg sørover til Themsen, vest til Lovat Lane og Rood Lane, nord til Fenchurch Street og Dunster Court, og øst til Mark Lane og St Dunstan's Hill. Billingsgate er særlig kjent for sitt fiskemarked, som holdt til her helt fra 1000-tallet og fram til 1982, da det flyttet til Isle of Dogs i Øst-London.


== Stedsnavnet ==
Dets stedsnavn er avledet fra å være den opprinnelige vannporten i City. En vannport (engelsk: watergate) er befestet port i en bymur som leder direkte ut til elven, som ble benyttet for transport.Den eldste historiske referanse til Billingsgate er dens vannport til byen Trinovantum, et navn gitt til London i middelalderens legende, som nevnt i Historia regum Britanniae, en hovedsakelig fiktiv historiefortelling av Geoffrey av Monmouth, skrevet rundt 1136. Her fortelles det hvordan Belinus, en legendarisk konge, opprettet Londons første befestede vannport.Stedsnavnet faktiske opprinnelse er som Blynesgate og Byllynsgate. Dets navn er tilsynelatende avledet fra dets opprinnelse som en vannport ved Themsen hvor varer ble lastet av fra skip. Det ble til Billingsgate Wharf (brygge), som en del av Londons brygger ved nedre Thames Street.


== Historie ==

Historikeren John Stow nedtegnet at Billingsgate Market var et generelt marked for korn, kull, jern, vin, salt, keramikk, fisk og ulike andre varer fram til 1500-tallet da nabogatene ble et særskilt fiskemarked. På slutten av 1500-tallet hadde de fleste handelsskip blitt for store for å kunne passere under London Bridge, og Billingsgate, med dens dype, innfelte havn, erstattet Queenhithe, sør for St. Pauls katedral, som den viktigste havnen i City.
Billingsgates fiskemarked ble formelt etablert ved lov i parlamentet i 1699 for å være «et fritt og åpent marked for alle typer fisk overhodet.» Appelsiner, sitroner, og spansk løk ble også avsatt her, ved siden av andre varer som kull og salt. I 1849 ble fiskemarkedet flyttet fra gatene og inn i en egen bygning ved elvebredden. Den ble siden revet en gang rundt 1873 og erstattet av en egen buet markedshall, tegnet av City-arkitekten Horace Jones og bygget av John Mowlem i 1875.I 1982 ble Billingsgates fiskemarked flyttet til dets nåværende lokalisering i nærheten av Canary Wharf i østlige London. Den opprinnelige markedsbygningen, nå omtalt som Old Billingsgate Market, ble ombygget av arkitekten Richard Rogers som underholdningssted og for kontorplasser.


== Referanser ==


== Litteratur ==
Borer, M.I.C. (1978): The City of London: A History, New York: D.McKay Co, ISBN 0-09-461880-1.


== Eksterne lenker ==
Kart over dagens Billingsgate
Jaroslav Drobný

For den tsjekkiske fotballspilleren, se Jaroslav Drobný (fotballspiller)Jaroslav Drobný (født 12. oktober 1921 i Praha i daværende Tsjekkoslovakia død 13. september 2001) var en tsjekkisk ishockey- og tennisspiller. Drobný var under et antall år etter annen verdenskrig i verdenseliten i både ishockey og tennis. Han pådro seg en alvorlig øyeskade på ishockeybanen og spilte derfor siden tennis med mørke briller.
Han vant VM-gull i ishockey i 1947 da Tsjekkoslovakia før første gangen ble verdensmestere i ishockey. Han vant fem Grand Slam-turneringer i tennis, tre single, én double og én i mixed double.
I 1948 vant han sin første Grand Slam-turnering, sammen med svenske  Lennart Bergelin vant de doubletittelen i Franske mesterskapet i Paris. Drobný spilte i fem singlefinaler i Franske mesterskapet (1946, 1948, 1950–52) og han vant to, i 1951 da han beseiret Eric Sturgess med 6-3, 6-3, 6-3 og i 1952 over Frank Sedgman med 6-2, 6-0, 3-6, 6-4.
I Wimbledon i 1954 var han seeded som nummer 11 og han kom til finalen. Finalen ble en meget jevn og lang oppgjørelse over fire sett, han møtte Ken Rosewall fra Australia. Drobný vant med 13-11, 4-6, 6-2, 9-7 etter at han i siste serven la en løs stoppball istedenfor en vanlig hard serve, som overrasket Rosewall.
Drobný deltok også på Tsjekkoslovakias Davis Cup-lag, i årene 1946–49 spilte han 43 Davis Cup-kamper hvorav han vant 37.
I 1949 i forbindelse med en turnering i Sveits hoppet han av og fra Tsjekkoslovakia og i 1950 ble han egyptier. I 1959 ble han britisk statsborger.
Jaroslav Drobný ble i 1983 opptatt i International Tennis Hall of Fame.


== OL-medaljer ==
1948  St. Moritz -  Sølv i ishockey,  Tsjekkoslovakia


== VM-medaljer ==
1947  Praha -  Gull i ishockey,  Tsjekkoslovakia


== Grand Slam-titler ==
 Franske mesterskapet:
Double herrer – 1948 (sammen med Lennart Bergelin)
Mixed double – 1948 (sammen med Pat Canning Todd)
Single herrer – 1951 (han beseiret Eric Sturgess med 6-3, 6-3, 6-3 i finalen)
Single herrer – 1952 (han beseiret Frank Sedgman med 6-2, 6-0, 3-6, 6-4 i finalen)
 Wimbledon:
Single herrer – 1954 (han beseiret Ken Rosewall med 13-11, 4-6, 6-2, 9-7 i finalen)


== Referanser ==


== Eksterne lenker ==
(de) Jaroslav Drobný – Munzinger Sportsarchiv 
(en) Jaroslav Drobný – Olympics.com 
(en) Jaroslav Drobný – Olympedia 
(en) Jaroslav Drobný – Sports-Reference (OL-resultater – arkivert) 
(cz) Jaroslav Drobný – Tsjekkias olympiske komité 
(en) Jaroslav Drobný – Eliteprospects.com 
(en) Jaroslav Drobný – ATP-touren 
(en) Jaroslav Drobný – ITF Tennis 
(en) Jaroslav Drobný – Davis-cupen 
(en) Jaroslav Drobný – International Tennis Hall of Fame
Hundeparken

Hundeparken er et online chat-spill for ungdom fra 13 år og oppover. De aller fleste brukerne som spiller til daglig er fra 15 år og oppover. Hundeparken 2 har vært åpen siden 2009. Spillet drives av frivillige og engasjerte Hundeparken-brukere, og eies av Iria, Ellie og Køter K. Hundeparken 2 stengte ned 16. mai 2020. Hundeparken 3 åpnet fredag den 13. november 2020.


== Hundeparken ==
I hovedsak går spillet ut at man har sin egen lille pixel-hund som kan chatte online med venner, samle karmapoeng ved å lære evner, grave kjøttben (Hundeparkens valuta) i jorden (spille minigames) og delta på konkurranser i parken eller på forumet, som arrangeres av parkens moderatorer eller brukere.Hundeparken er aktiv på Facebook, Instagram og Twitter.


==== Rang ====
For å stige i rang skal man svare riktig på spørsmål på VisdomsBerget (VB), som fungerer som en quiz. Et riktig svar gir levelpoeng. Det koster 15 karmapoeng å besøke VisdomsBerget, og man kan tjene 50 karmapoeng om dagen.
Når man stiger i rang, får man flere evner og funksjoner til rådighet (som for eksempel evnen til å svømme).


== Tidligere versjoner ==
Hundeparken var et online-spill i Norge  som ble stengt januar i 2011, Sverige (stengt 20. januar 2008) og Danmark (stengt 14. desember 2012). Spillet ble utviklet av det danske firmaet shockwaved.
Hundeparken er gitt ut til brukerne, og kjøres ikke lengre av NRK og DR. Hundeparken ble flyttet til en ny server i Paris 14. desember 2012.
Hundeparken vant i 2004 en europeisk pris, Prix Italia, i den 56. internasjonale konkurransen for radio-, TV- og webproduksjoner i den sicilianske byen Catania. DR Ung fikk prisen for Hundeparken i kategorien «digital kommunikasjon» og ble fremhevet for «sitt gode eksempel, og for hvordan de digitale mediers fulle potensial utnyttes når de unge leker, utforsker og eksperimenterer med sosial interaksjon.»


== Moderatorene ==
Moderatorer i parken passer på at reglene blir fulgt. De kan straffe hunder som ikke har fulgt reglene. Dette gjør de ved å sparke den (det kommer en mekanisk sko opp fra bakken, som sparker hunden ut fra parken). Da blir den sperret ute en stund. Hvor lenge bestemmer moderatoren som sparker, og etter hvor grovt regelbruddet er.
Moderatorene har enkelte kjennetegn for å gjøre dem lette å kjenne igjen. Mesteparten har en såkalt betafarge, som lyser opp skyggen på hunden slik at de blir enklere å få øye på. De har også hatter som kun moderatorer har.


== Administrator ==
Administrator (admin) var tidligere ansatt av samfunnet som eier hundeparken (drevet av frivillige). Nå eier administratorene parken, og er ikke lenger ansatt av et «høyere styre».


== Referanser ==


== Eksterne lenker ==
Offisielt nettsted
Hundeparken Norsk rikskringkasting(nrksuper)
Hundeparken Danmarks Radio Arkivert 14. mars 2005 hos Wayback Machine.
Billeder, film og artikler fra den norske Hundeparken https://hundparken.se/